
Sülysáp Nagyközség Önkormányzata
Polgármesteri Hivatal
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 599-13/2013
Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2013. február 7.

Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: műszaki feltételek, 4 db árajánlat /előterjesztéshez csatolva/
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. február 14-én tartandó munkaterv szerinti ülésére

9. napirendhez

Tárgy: Kamerarendszer kiépítése a MÁV állomásokon 
Tisztelt Képviselő-testület!

A Képviselő-testület 85/2012. (V. 17.) ÖKT határozatával Sülysáp Nagyközség Önkormányzata vállalta a sülysápi vasútállomás és a szőlősnyaralói vasúti megállóhely üzemeltetésének átvételét. Ennek biztonságos ellátásához azonban szükséges lenne egy kamerarendszer kiépítése mindkét épületnél, melynek kiépítése azonban az üzemeltetést átvevő feladata lenne.
Nyilvánvalóan ez a beruházás csak akkor vállalható fel, ha az üzemeltetési szerződés hosszútávra szól, ezért abban állapodtunk meg a MÁV-val, hogy a szerződés esetleges rövidtávú megszűnése esetén megvásárolják tőlünk a kamerarendszert. Ezt a vállalást azonban csak azzal a feltétellel hajlandóak megtenni, ha a kamerarendszer az általuk előírt paramétereknek megfelel.
A beruházás keretében két különálló kamerarendszer kerülne kiépítésre, szőlősnyaraló állomáson 4 db kültéri kamerával az épület körül, a sülysápi állomáson pedig 1 db belső kamerával, 2 db vandálbiztos kamerával az aluljáróban, és 8 db kamerával az épület sarkai elé felállított oszlopokon. Az alapvető probléma az, hogy a MÁV csak IP kamerarendszert fogad el, melyek költsége közel másfélszerese az analóg rendszer kiépítésének.
A kamerarendszerek kivitelezésére 3 db ajánlatot kértünk be. Még a MÁV feltételeinek megismerése előtt adott ajánlatot a helyi Kriál Kft., így ajánlatuk nem IP rendszerre és nem a megfelelő kameraszámra készült. A másik két ajánlatadó közül a D-lizing Kft. készítette a P+R parkolók jelenlegi kamerarendszerét, a Solidus Bt. pedig jelenleg a két tűzjelzőközpontunk karbantartását végzi. 
	Ajánlattevő
	Típus
	Kamera
	Nettó összeg
	Megjegyzés

	D-lizing Kft.
	IP
	15 db
	5 245 839 Ft
	MÁV által elfogadott, tervezéssel

	Krial Kft.
	analóg, HD minőség
	13 db
	4 311 940 Ft
	Korábban készült ajánlat, MÁV által nem elfogadott kamerák, tervezés nélkül

	Solidus Bt.
	IP, HDI
	15 db
	3 419 578 Ft
	MÁV által elfogadott, tervezéssel

	Krial Kft.
	analóg; 540 tv sor
	13 db
	2 572 840
	korábban készült ajánlat, MÁV által nem elfogadott kamerák, tervezés nélkül

	Solidus Bt.
	analóg, 620 tv sor
	15 db
	2 260 000
	MÁV által nem elfogadott kamerák, tervezéssel


Tekintettel arra, hogy az IP kamerák kiépítése bruttó 4.342.864 Ft-ba kerülne, bízva a hosszú távú szerződéses viszony fennállásában, vagyis vállalva a rövidtávú megszűnés esetleges kockázatát, az is szóba jöhet, hogy az analóg rendszert építtetjük ki.
Kérem a javaslatok szíves megtárgyalását és a döntés meghozatalát!

A/2013. (II. 14.) ÖKT határozati javaslat

Sülysáp Nagyközség Önkormányzatának Képviselő-testülete úgy dönt, hogy

1./ a sülysápi és szőlősnyaralói MÁV állomáson analóg kamerarendszert építtet ki a Solidus Bt. ajánlata alapján;
2./ a kivitelezés költségét, azaz 2.870.200 Ft-ot az önkormányzat 2013. évi költségvetésében biztosítja.
3./ Felkéri és felhatalmazza a polgármestert a szükséges intézkedések megtételére.

Határidő: 1./ azonnal; 2./ 2013. március 15.; 3./ 2013. június 30.
Felelős: polgármester

B/2013. (II. 14.) ÖKT határozati javaslat

Sülysáp Nagyközség Önkormányzat Képviselő-testülete úgy dönt, hogy nem vállalja a kamerarendszerek kiépítését a sülysápi és szőlősnyaralói MÁV állomásokon.
Határidő: azonnal; 

Felelős: polgármester
Sülysáp, 2013. február 7.

Horinka László s.k.

polgármester
Láttam!

Sülysáp, 2013. február 7.
Tóth Krisztina s.k.
jegyző 

